ஜீலானி பானு

ஜீலானி பானு (Jeelani Bano) (பிறப்பு: சூலை 14,1936) ஓர் இந்திய எழுத்தாளரும் புதின ஆசிரியரும் ஆவார். உருது, இந்தி, குசராத்தி, தெலுங்கு மொழிகளில் எழுதுகிறார். 2001ஆம் ஆண்டில் நான்காவது மிக உயர்ந்த இந்தியக் குடிமகன் விருதான பத்மசிறீ விருதைப் பெற்றார்.

ஜீலானி பானு 1936 சூலை 14 அன்று இந்திய மாநிலமான உத்தரப் பிரதேசத்தில் உள்ள பதாவுனில், பிரபல உருதுக் கவிஞரான ஹேரத் பதாவுனுக்குப் மகளாகப் பிறந்தார். தனது பள்ளிப்படிப்புக்குப் பிறகு, புகழ்பெற்ற கவிஞரும் உசுமானியா பல்கலைக்கழகத்தில் இசுலாமிய ஆய்வுகள் துறையின் முன்னாள் தலைவருமான அன்வர் மொசாம் என்பவரை மணந்து ஐதராபாத்துக்கு குடிபெயர்ந்தபோது இடைநிலைப் படிப்பில் சேர்ந்தார். பின்னர், உருது மொழியில் முதுகலைப் பட்டம் பெற்றார்.

 தொழில் வாழ்க்கை 
பானு தனது எட்டு வயதில் எழுதத் தொடங்கினார். இவரது முதல் கதையான, ஏக் நாசர் இதர் பி 1952-இல் வெளியிடப்பட்டது. ரோசினி கே மினார் தொடங்கி தொகுப்புகள் மற்றும் ஐவான்-இ-கசல் தொடங்கி புதினக்கள் உட்பட 22 புத்தகங்களை எழுதியுள்ளார். இவரது புத்தகங்களின் பட்டியலில் சுயசரிதை, அஃப்சேன் மற்றும் பிற எழுத்தாளர்களுடனான இவரது கடிதத் தொகுப்பான தூர் கி ஆவாசென் ஆகியவை அடங்கும். இவரது கதைகளில் ஒன்றான நரசய்யா கி பாவ்டி, 2009 ஆம் ஆண்டு புகழ்பெற்ற திரைப்படத் தயாரிப்பாளர் சியாம் பெனகலால் வெல் டன் அப்பா என்ற பெயரில் திரைப்படமாக உருவாக்கப்பட்டது. இவரது பல புத்தகங்கள் பிற மொழிகளில் மொழிபெயர்க்கப்பட்டுள்ளன.

அஸ்மிதா என்கிற பெண்கள் உரிமைகளுக்கான அரசு சாரா அமைப்பின் முன்னாள் தலைவரான ஜீலானி பானு, ஐதராபாத்தின் பஞ்சாரா ஹில்ஸில் வசிக்கிறார். இவர் யூத் பார் ஆக்சன் என்ற இளைஞர்களுக்கான செயல்பாட்டிலும் தொடர்புடையவர். அந்த அமைப்பின் முன்னாள் தலைவராகவும், இந்திய சர்வதேச மனித உரிமைகள் சங்கத்தின் ஒரு மன்றமான குழந்தை மற்றும் பெண்கள் மனித உரிமைகள் அமைப்பின் முதன்மை ஆலோசகராகவும் உள்ளார். மேலும் வானொலி மற்றும் தொலைக்காட்சியுடன் தொடர்புகளையும் கொண்டுள்ளார்.

 விருதுகளும் அங்கீகாரங்களும் 
பானு 1960 இல் ஆந்திரப் பிரதேச சாகித்ய அகாதமி விருதையும், 1985 இல் சோவியத் நாட்டின் நேரு விருதையும் பெற்றார்.

1989ஆம் ஆண்டில் அரியானா உருது அகாதமியிலிருந்து குவாமி ஹாலி விருதைப் பெற்றார்.

இந்திய அரசு 2001ஆம் ஆண்டில் பத்மசிறீ விருது வழங்கி இவரை கௌரவித்தது.

 தேர்ந்தெடுக்கப்பட்ட படைப்புகள் 
இவர் 1954 முதல் இந்தி, உருது, குஜராத்தி மற்றும் தெலுங்கு மொழிகளில் எழுதி வருகிறார்.

 மேற்கோள்கள் 

 நூல் ஆதாரங்கள் 


 மேலும் வாசிக்க 


 வெளி இணைப்புகள் 


பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் நாவலாசிரியர்கள்
பகுப்பு:உருது எழுத்தாளர்கள்
பகுப்பு:இந்தியப் பெண் கவிஞர்கள்
பகுப்பு:வாழும் மக்கள்
பகுப்பு:1936 பிறப்புகள்